Diari Oficial de la Generalitat Valenciana


Sumari del DOGV 4107, del 16-10-2001 (2001/9757)

RESOLUCIÓ de 2 d'octubre de 2001, de les Direccions Generals de Personal i d'Ordenació i Innovació Educativa i Política Lingüística de la Conselleria de Cultura i Educació per la qual es convoca la realització de l'exercici específic de coneixement oral i escrit de valencià per als aspirants que han superat les proves selectives convocades per les ordres de la Conselleria de Cultura i Educació, de 20 de novembre de 2000, per la qual es convocava proves selectives per a l'accés al cos d'Inspectors d'Educació, i de 9 d'abril de 2001, per la qual es convocava proves selectives per a l'ingrés en els cossos docents de mestres i de professors d'Ensenyament Secundari, professors d'Escoles Oficials d'Idiomes i professors tècnics de Formació Professional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4107

Data del DOGV
:   16-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9757


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 2 d'octubre de 2001, de les Direccions Generals de Personal i d'Ordenació i Innovació Educativa i Política Lingüística de la Conselleria de Cultura i Educació per la qual es convoca la realització de l'exercici específic de coneixement oral i escrit de valencià per als aspirants que han superat les proves selectives convocades per les ordres de la Conselleria de Cultura i Educació, de 20 de novembre de 2000, per la qual es convocava proves selectives per a l'accés al cos d'Inspectors d'Educació, i de 9 d'abril de 2001, per la qual es convocava proves selectives per a l'ingrés en els cossos docents de mestres i de professors d'Ensenyament Secundari, professors d'Escoles Oficials d'Idiomes i professors tècnics de Formació Professional. [2001/X9757]
  
D'acord amb allò que disposen la base 2.2 d) 2) de l'Ordre de 20 de novembre de 2000, de la Conselleria de Cultura i Educació, per la qual es convoquen proves selectives per a l'accés al cos d'Inspectors d'Educació; la base 9.3.10 de l'Ordre de 9 d'abril de 2001, de la Conselleria de Cultura i Educació, per la qual es convoquen procediments selectius d'ingrés i d'accés als cossos docents de professors d'Ensenyament Secundari, professors d'Escoles Oficials d'Idiomes i professors tècnics de Formació Professional, i la base 9.10 de l'Ordre de 9 d'abril de 2001 de la Conselleria de Cultura i Educació, per la qual es convoca concurs oposició per a l'ingrés en el cos de mestres, es resol:
  
Primer
  
Els aspirants que han superat els procediments selectius convocats per les ordres citades i que, d'acord amb el que disposen les bases corresponents d'estes convocatòries, no hagen acreditat convenientment estar en possessió del Certificat de Capacitació per a l'Ensenyament en Valencià o, si és el cas, del Nivell 2 (mitjà) del Pla de Formació Lingüístico-Tècnica en Valencià del Professorat no Universitari, del Nivell 3 (mitjà) de la Junta Qualificadora de Coneixements de Valencià o del Cicle Elemental (3r curs) de Valencià de les Escoles Oficials d'Idiomes, queden convocats per a la realització de l'exercici específic de coneixements de valencià a què feia referència la mencionada ordre.
  
La prova tindrà lloc el pròxim dia 20 d'octubre de 2001, a les 9'30 hores, en la forma i els llocs que s'indiquen a l'Annex I de la present Resolució.
  
Segon
  
Els tribunals que han de jutjar la prova de coneixements seran els que figuren a l'Annex II de la present Resolució.
  
Els mencionats tribunals tindran dret a la indemnització per raó del servici, prevista en el Decret 24/1997, d'11 de febrer (DOGV núm. 2.931, de 17 de febrer de 1997), segons la categoria que s'assenyala per a cada cos.
  
Tercer
  
Els objectius i continguts de la prova són els que corresponen al Nivell 2 (mitjà) del Pla de Formació Lingüístico-Tècnica en Valencià del Professorat No Universitari; que s'indiquen en l'Annex II de l'Ordre de 5 de febrer de 1997 de la Conselleria de Cultura, Educació i Ciència (DOGV núm. 2.968, de 10 d'abril de 1997).
  
L'exercici específic de coneixement oral i escrit de valencià, consistirà en la realització d'una prova escrita i una prova oral, que avaluaran els continguts i objectius que establix la mencionada ordre per al nivell referit.
  
No ha d'acudir a la prova el professorat que dispose del Certificat de Capacitació per a l'Ensenyament en Valencià, del Diploma de Mestre de Valencià, del Certificat d'Aptitud (5é curs) de Valencià de l'Escola Oficial d'Idiomes o del Nivell 4 (superior) de la Junta Qualificadora de Coneixements de Valencià.
  
Per al professorat que necessite completar la seua formació i no s'haja matriculat ja durant el termini ordinari, s'obri un termini extraordinari d'inscripció als cursos del Pla de Formació Lingüisticotècnica en Valencià del Professorat No Universitari entre el 6 i el 10 de novembre de 2001 (tots dos inclosos).
  
Quart
  
El professorat que supere satisfactòriament l'exercici, podrà sol·licitar l'expedició del certificat acadèmic universitari que acredite la superació de la Prova de Nivell 2.
  
Este professorat, així mateix, s'ha de matricular en un dels Cursos Específics de Primer Cicle que durant el curs 2001-02 s'organitzen dins el Pla de Formació Lingüisticotècnica en Valencià del Professorat No Universitari.
  
Per al professorat que no s'haja matriculat ja durant el termini ordinari de matriculació, s'obri un termini extraordinari de matriculació entre el 6 i el 10 de novembre de 2001 (tots dos inclosos).
  
El professorat podrà sol·licitar la inscripció a través d'Internet (www.cult.gva.es/dgoiepl/pflt).
  
Quint
  
Els aspirants que no superen este exercici han de matricular-se i assistir als diversos cursos del Pla de Formació Lingüisticotècnica en Valencià del Professorat No Universitari fins a aconseguir les titulacions que establix l'Ordre de 5 de febrer de 1997 de la Conselleria de Cultura, Educació i Ciència.
  
Per al professorat que no s'haja matriculat ja durant el termini ordinari de matriculació, s'obri un termini extraordinari de matriculació entre el 6 i el 10 de novembre de 2001 (tots dos inclosos).
  
El professorat podrà sol·licitar la inscripció a través d'Internet (www.cult.gva.es/dgoiepl/pflt).
  
València, 2 d'octubre de 2001
  
El director general de Personal: José Antonio Rovira Jover. El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX I
  
Tribunal 1. Alacant.
  
IES Figueras Pacheco.
  
c/ Fernando Madroñal, 35 03901 Alacant.
  
Aspirants: els seleccionats destinats en esta província o els que participaren en els concurs-oposició en esta província i es troben en pròrroga d'incorporació.
  
Tribunal 2. Castelló.
  
Escola Oficial d'Idiomes
  
Pl. de les Illes Columbrets s/n, 12122 Castelló de la Plana.
  
Aspirants: els seleccionats destinats en esta província o els que participaren en els concurs-oposició en esta província i es troben en pròrroga d'incorporació.
  
Tribunal 3. València.
  
Escola Oficial d'Idiomes.
  
c/ Pla de la Saidia núm. 19, 46045 València.
  
Aspirants: els seleccionats destinats en esta província o els que participaren en els concurs-oposició en esta província i es troben en pròrroga d'incorporació.
  
ANNEX II
  
Tribunal 1. Alacant.
  
President: Ferran Oltra Llin
  
Vocal 1: Eduard Escrivà Tomàs
  
Vocal 2: Rafael Pérez Pellicer
  
Vocal 3: Ignasi Carbonell García
  
Vocal 4: Rosa Valls Pérez
  
Suplents. Alacant
  
President: Josep Vañó Tudela
  
Vocal 1: Susana Pérez Castellanos
  
Vocal 2: Josefa Martínez Monferris
  
Vocal 3: Carme Navarro Sánchez
  
Vocal 4: Salvador Gómez Rosselló
  
Tribunal 2. Castelló.
  
President: Manuel Vicent Albiol Simó
  
Vocal 1: Víctor Selusi Franch
  
Vocal 2: Vicent Alagarda Salvador
  
Vocal 3: Joan Ramon Monferrer Daudí
  
Vocal 4: Miquel Roda Prats
  
 Suplents. Castelló.
  
President: Josep Miquel Carceller Dols
  
Vocal 1: Montserrat Sansegundo Garcia
  
Vocal 2: Sebastià Recatalà Romero
  
Vocal 3: Elena Nebot Rodríguez
  
Vocal 4: Josep Maria Rambla Renau
  
Tribunal 3. València.
  
President: Josep R.Climent Barberà
  
Vocal 1: Anna Marí i Martínez
  
Vocal 2: Remei Oriola Bataller
  
Vocal 3: Nelson Seguí Penades
  
Vocal 4: Francisco Martí Sanz
  
 Suplents. València.
  
President: Miquel Pastor Vallés
  
Vocal 1: Josep Lluís Gracia Cano
  
Vocal 2: Lluís Antón Tortajada
  
Vocal 3: Vicent Arnau Moliner